ทำให้มันเป็นสีชมพู! ร้านชา TE Time and Space เปิดประตูให้จิบชากันแล้วที่สามย่าน มิตรทาวน์
ร้านชาโปรดของใครหลายคน TE Time and Space เปิดประตูต้อนรับเข้าบ้านใหม่หลังที่ 3 ที่สามย่าน มิตรทาวน์ร้านชาใหม่นี้แปลงโฉมจากสาขาก่อนๆ หน้า เตะตาด้วยสีชมพู และมาพร้อมกับเมนูใหม่ต่างจากสาขาอื่นๆ โดยมีเมนูม็อกเทลที่ออกแบบให้กับร้าน Apron Walk และแน่นอนว่าต้องมีชาเบลนด์พิเศษด้วยอย่าง Strawberry Walk TE Mocktail ที่เพิ่มความสดชื่นด้วยโทนิก (เจ้าของร้านกระซิบว่าพกจินมาใส่ด้วยได้ ไม่ว่ากัน) และยังมีเมนูประจำให้แฟนๆ ได้แวะมาหม่ำกันเหมือนสาขาอื่นๆ อาทิ สโคน ฟินองเชีย ชีสเค้ก และขนมน้องใหม่อย่าง เลมอน ทาร์ต และ อัลมอนด์ ทาร์ต ให้จิบชาไปด้วย ละเลียดไปด้วยเพลินๆ แน่นอนว่าเป็นร้านชาที่จริงจังเรื่องเบลนด์ชาเอง เมื่อมาแล้วจึงต้องไม่พลาด Tea Blending Tree มุมเบลนด์ชาสำหรับใครที่อยากลงมือทำชาของตัวเองพกกลับบ้าน หรือเป็นของขวัญให้คนพิเศษได้ด้วยร้าน TE Time and Space ตั้งอยู่ที่ชั้น B1 ฝั่ง North โซน Apron Walk ห้างสามย่าน มิตรทาวน์ เปิดบริการทุกวัน เวลา 10.00-22.00 น.ภาพ: นวลตา วงศ์เจริญ Courtesy of TE Time and Spaceพิสูจน์อักษร: พรนภัส ชำนาญค้า
ร้าน TE Time and Space ตั้งอยู่ที่ชั้น B1 ฝั่ง North โซน Apron Walk ห้างสามย่าน มิตรทาวน์